text: Få 35.000 kroner til ny el-bil
  24 august 2016 kl. 09.26
  18 borgere fra Sønderborg-området kan få 35.000 kroner i tilskud til en ny el-bil, og samtidig kan de få installeret en gratis ladestander ved deres hjem.
  18 borgere fra Sønderborg-området har mulighed for at få 35.000 kroner i tilskud, når de køber en el-bil. El-bilen skal købes i perioden 29. august – 30. november 2016. 
  Udover tilskuddet på 35.000 kroner følger der en intelligent ladestander med til opstilling ved hjemmet. Fordelen ved at installere en ladestander hjemme, er at el-bilen kan oplade om natten, så man skal ikke tænke på ,om der strøm nok på batteriet næste morgen. At ladestanderen er intelligent betyder, at den vil oplade elbilen, når strømmen er billigst.
  Udover tilskuddet er der penge at spare ved at købe en el-bil inden nytår. Det skyldes, at afgiften på el-biler i 2017 stiger med ydeligere 20 procent, så den i alt vil være på 40 procent.
  Det betyder at eksempelvis en Nissan Leaf som i nu koster 295.100 kroner inkl. moms og registeringsafgift, vil i 2017 koste 317.500 kroner inkl. moms og registeringsafgift.
  Sønderborg fik i efteråret 2015 tildelt 50 millioner kroner, som en del af EU projektet SmartEnCIty. Dette har gjort det muligt at tilbyde tilskud til 18 borgere, som ønsker at få sig en el-bil inden nytår.
  SmartEnCity er et samarbejde mellem de 3 små og mellemstore byer Vitoria-Gasteiz i Spanien, Tartu i Estland og Sønderborg i Danmark. Projektet sætter bl.a. fokus på grøn transport, borgerinvolvering og renovering af lejlighedsblokke.
  